b'\n_START_ARTICLE_\nLapad\n_START_PARAGRAPH_\nLapad je gozdnati polotok in vzhodno predmestje Dubrovnika nasproti pristani\xc5\xa1\xc4\x8da Gru\xc5\xbe. Na Lapadu, ki je okoli 5 km oddaljen od Dubrovnika so najlep\xc5\xa1e dubrovni\xc5\xa1ke pla\xc5\xbee. Tu je zgrajeno tudi veliko \xc5\xa1tevilo hotelov, vil, letovi\xc5\xa1kih hi\xc5\xa1 in druge turisti\xc4\x8dne infrastrukture.\n_START_SECTION_\nZgodovina\n_START_PARAGRAPH_\nV preteklosti je bil Lapad predel s \xc5\xa1tevilnimi renesan\xc4\x8dnimi letovi\xc5\xa1kimi hi\xc5\xa1ami, od katerih je najbolj znana dvorec Petra Sorko\xc4\x8devi\xc4\x87a. Ta enonadstropna hi\xc5\xa1a, ki stoji ob vzno\xc5\xbeju z gozdom poraslega gri\xc4\x8da ob sami obali je bila zgrajena koncem 16. stol. v gotsko - renesan\xc4\x8dnem slogu. Pritlji\xc4\x8dje hi\xc5\xa1e je zgrajeno v renesan\xc4\x8dnem, nadstropje pa v gotskem slogu. Vrt okoli hi\xc5\xa1e je zgrajen v dveh eta\xc5\xbeah in ima bujno mediteransko vegetacijo. Na vrtu je velik ribnik. Hi\xc5\xa1a in vrt pa so ograjeni z visokim zidom. Sedaj je v Sarko\xc4\x8devi\xc4\x87evi letovi\xc5\xa1ki hi\xc5\xa1i zavod za zgodovinske vede Hrva\xc5\xa1ke akademije znanosti in umetnosti._NEWLINE_Na Lapadu stoji znana cerkev sv.Mihaela, ter ob njej staro pokopali\xc5\xa1\xc4\x8de dubrovni\xc5\xa1kih vlastelinov. Cerkev Milostne Matere bo\xc5\xbeje je zaobljubna cerkev. V tej cerkvi je velika zbirka zaobljubljenih slik starih ladij'